CELEX: 32019D0683
Language: lt
Date: 1554768000000
Title: 2019 m. balandžio 9 d. Tarybos sprendimas (ES) 2019/683, kuriuo, atsižvelgiant į Europos Sąjungos interesus, valstybės narės įgaliojamos tapti Europos Tarybos konvencijos dėl integruoto požiūrio į saugumą, apsaugą ir paslaugas per futbolo rungtynes ir kitus sporto renginius (CETS Nr.°218) Šalimis

2.5.2019   
               
               
                  LT
               
               
                  Europos Sąjungos oficialusis leidinys
               
               
                  L 115/9
               
            
         TARYBOS SPRENDIMAS (ES) 2019/683
         2019 m. balandžio 9 d.
         kuriuo, atsižvelgiant į Europos Sąjungos interesus, valstybės narės įgaliojamos tapti Europos Tarybos konvencijos dėl integruoto požiūrio į saugumą, apsaugą ir paslaugas per futbolo rungtynes ir kitus sporto renginius (CETS Nr.o218) Šalimis
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 87 straipsnio 1 dalį kartu su 218 straipsnio 6 dalies antros pastraipos a punkto v papunkčiu ir 218 straipsnio 8 dalį,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:
         
                     (1)
                  
                  
                     2016 m. liepos 3 d. Sen Deni buvo sudaryta Europos Tarybos konvencija dėl integruoto požiūrio į saugumą, apsaugą ir paslaugas per futbolo rungtynes ir kitus sporto renginius (toliau – Konvencija), kurią nuo tada galima pasirašyti ir ratifikuoti;
                  
               
                     (2)
                  
                  
                     Konvencija siekiama užtikrinti saugią, patikimą ir palankią aplinką per futbolo rungtynes ir kitus sporto renginius;
                  
               
                     (3)
                  
                  
                     Konvencijos 11 straipsnio 2, 3 ir 4 dalimis, susijusiomis su nacionaliniais futbolo informacijos centrais, gali būti daromas poveikis bendroms taisyklėms arba pakeista jų taikymo sritis, kaip nustatyta Sutartyje dėl Europos Sąjungos veikimo (SESV) 3 straipsnio 2 dalyje, kadangi tos nuostatos sutampa su tam tikromis prievolėmis, nustatytomis Tarybos sprendime 2002/348/TVR (2);
                  
               
                     (4)
                  
                  
                     Sąjungos parama Konvencijai svarbi siekiant kovoti su smurtu, susijusiu su sporto renginiais, ir papildytų šioje srityje dedamas pastangas, kai parama teikiama projektams, vykdomiems pagal Europos Parlamento ir Tarybos reglamentą (ES) Nr. 1288/2013 (3) įsteigtos programos „Erasmus+“ sportui skirtą skyrių;
                  
               
                     (5)
                  
                  
                     Sąjunga negali tapti Konvencijos Šalimi, nes tik valstybės gali būti jos Šalys;
                  
               
                     (6)
                  
                  
                     todėl valstybės narės, veikdamos bendrai dėl Sąjungos interesų, turėtų būti įgaliotos pasirašyti ir ratifikuoti Konvenciją, kiek tai susiję su Konvencijos dalimis, priklausančiomis išimtinei Sąjungos kompetencijai;
                  
               
                     (7)
                  
                  
                     Jungtinei Karalystei ir AirijaiSprendimas 2002/348/TVR yra privalomas, todėl jos dalyvauja priimant šį sprendimą;
                  
               
                     (8)
                  
                  
                     pagal prie Europos Sąjungos sutarties ir SESV pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,
                  
               PRIĖMĖ ŠĮ SPRENDIMĄ:
         
            1 straipsnis
            Šiuo sprendimu valstybės narės įgaliojamos tapti Europos Tarybos konvencijos dėl integruoto požiūrio į saugumą, apsaugą ir paslaugas per futbolo rungtynes ir kitus sporto renginius (CETS Nr. 218) Šalimis, atsižvelgiant į jos 11 straipsnio 2, 3 ir 4 dalis.
         
         
            2 straipsnis
            Šis sprendimas skirtas valstybėms narėms.
         
         
            Priimta Liuksemburge 2019 m. balandžio 9 d.
            
               
                  Tarybos vardu
               
               
                  Pirmininkas
               
               G. CIAMBA
            
         
         
            (1)  2019 m. kovo 12 d. pritarimas (dar nepaskelbta Oficialiajame leidinyje).
         
            (2)  2002 m. balandžio 25 d. Tarybos sprendimas 2002/348/TVR dėl saugumo tarptautinio masto futbolo rungtynėse (OL L 121, 2002 5 8, p. 1).
         
            (3)  2013 m. gruodžio 11 d. Europos Parlamento ir Tarybos reglamentas (ES) Nr. 1288/2013, kuriuo sukuriama Sąjungos švietimo, mokymo, jaunimo ir sporto programa „Erasmus+“ ir kuriuo panaikinami sprendimai Nr. 1719/2006/EB, Nr. 1720/2006/EB ir Nr. 1298/2008/EB (OL L 347, 2013 12 20, p. 50).